تا وه کــــــــــــــــه‌ێ وریای° پۊچ° دار° پۊتارد بکەم؟!
دڵ خوەشی نەێرێ تەماشاد! ئاو° زەل ده‌م رووژو شه‌و
تەور° گوڵ ده‌م ها تەمه‌ێ ت° با خه‌وەردارد بکەم!
هه‌رکه دارێ به‌ر گرێ تانه‌ێ وه تێژی دەێده لیم
تفـــــ له ئێ چارەێ سیەێ دارەیل° بێ ئارد بکەم!
سەێرەگاند کەێ تیەنەو تا ئێ قەڵایله دی بچن؟!
تا مـــــــــ° سەێرانێ له ناو° باخو گوڵزارد بکەم!!
هۊر° ئەو ساڵه وه خەێر، ئەو قەسرو لیمو بوو خوەشە
بیل دوواره هـــــــــۊر° ساڵ° پارو پێرارد بکەم!!
هەم وه‌هارێ ها له ڕێ به‌ش کەم دوواره گوڵ بکەی!
باێه لەێ ئاخر وەهاره خۊن لە پاێ دارد بکەم!
دار° بێ بەر ئاگـــرێ دەن، سۊر ئاگر هەم خوەشه...
که‌ێ دڵـــم تێـــدن ئەزیزم لەێره خەم بارد بکەم؟!
باخەوانێ وەخت° مردن ئێ وڕینه کردو مرد...
باخەگەم! باخەگەم!
کەێ بوو دوواره یەێ دەف ئەسپارد بکەم؟
عەلی ئوڵفەتی
